《寒雨感怀呈斯远三首 其三》
宋代·赵蕃

平生几交游，念往常恍惚。始从五州数，却自他邦述。

徐州殒川鱼，叶县飞凫舄。吴兴罢童迎，汉殿空履迹。

鲸鱼渺洪波，长城堕立壁。元龙漫豪气，子云终执戟。

诗坛绝韩吕，诗友无道释。文章固能传，事业竟何得。

是皆我深知，半亦君旧识。更将写其心，悲甚不能笔。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。